Saamwoonverhouding Tot 'n Einde – Wat Nou? | Jansens Egskeiding Forum
You are here: Home / Saamwoonverhouding Tot 'n Einde – Wat Nou?
Saamwoonverhouding Tot 'n Einde – Wat Nou?
Published by jacquesjansen on October 9, 2011 | Leave a response
More! Asb help my.
Ek het vir 9 jaar en 'n paar maande by 'n man gebly. Ons het 'n 7 jarige dogtertjie saam. Hy het 'n verhouding gehad vir so 8 maande, voor hy besluit het om uit te trek. Wat ek graag wil weet is waarop is ek geregtig? Hoeveel onderhoud moet hy betaal? Kan ek van sy pensioen eis vi my kind? Kan ek helfte van die huis eis? Huis is in die mark. En meubels? Ag asb help!
Tans is 'n party tot 'n saambly verhouding nie geregtig op onderhoud as die saambly verhouding beindig word nie, tensy onderhoud uitdruklik deur 'n saambly oorreenkoms tussen die partye gewaarborg word.
Jou eks is egter verplig om onderhoud aan jou ten opsigte van julle dogtertjie te betaal.
Om geregtig te wees op 'n gedeelte van jou eks se pensioen moes hy jou of julle dogtertjie genomineer wees het as begunstigde vir die pensioen. M.a.w geen nominasie, geen begunstigde.
Jacques Jansen As jy en jou eks 'n huis saam aangekoop het en dit net op een van julle se naam registreer is, dra slegs die party op wie se naam die huis geregistreer is regte van die huis.
Terwyl die reg nie saamwoonverhoudings as huwelike erken nie, is slegs die party op wie se naam die huis geregistreer is die eienaar daarvan.
As jy egter enige bydrae gemaak het tot die koop, instandhouding of enige uitgawes ter voordeel van daardie huis, mag jy jou bydrae terug eis van jou eks af.
'n Gedetaileerde rekord van alle uitgawes in hierdie verband sal egter benodig word om daardie bydrae terug te eis. As die huis egter op beide partye se naam geregistreer is, is die parte vrye mede-eienaars van die huis.
Roerende eiendom wat afsonderlik gekoop is, behoort aan die persoon wie dit gekoop het, mits 'n skriftelike saamwoonooreenkoms anders bepaal.
Die beste advies wat ek jou egter kan gee is- gaan sien 'n prokureur wat gereeld met hierdie tipe van sake werk. Dit is wenslik om 'n mediasie te reel sodat jy en jou eks by wyse van ooreenkoms die gevolge van die beeindiging van julle saamwoonverhouding reel.
Baie dankie! Jy het my regtig baie gehelp!
Posted in Uncategorized Tagged gevolge, huis, Onderhoud, saamwoonooreenkoms, Saamwoonverhouding einde, vaste eiendom